Nova retejo de UEA eble aperos en septembro
#000000
La nova retejo de UEA nun estas testata, kaj laŭplane iĝos alirebla por la ĝenerala publiko en septembro. La ĉefaj partoj de la administra sistemo Akso tiam funkcios, rakontas la ĝenerala sekretario de TEJO, Rogier Huurman. Tamen mankas mono por kompletigi ĉion deziratan, ĉar TEJO ĉi-jare ne ricevis administran subvencion de EU.
#000001
Tiel aspektas la aliĝilo kaj fenestro por administri la proprajn informojn en la nova retejo de UEA. Kiel aspektos la enirpaĝo ankoraŭ ne estas konate.
#000002
En januaro Libera Folio povis raporti, ke la reteja renovigo de UEA estas parte financata per administra subvencio kiun TEJO ricevas de EU. Ĉi-jare TEJO tamen ne ricevis la buĝetitan administran subvencion, kio signifas ke mankas mono por realigi ĉiujn partojn de la renovigita administra sistemo (, Administra Komuna Sistemo Organiza), sur kiu baziĝas la retejo.
#000003
Laŭ kontrakto subskribita de UEA kaj TEJO en marto 2019, la preta sistemo devis esti liverita en novembro 2020. Post kiam pasis la limdato kaj elĉerpiĝis la mono pagita de UEA, TEJO financis la laboron el propraj rimedoj, rakontas Rogier Huurman, la ĝenerala sekretario de TEJO:
#000004
– Nun TEJO mem financas la salajron de Mia [Nordentoft] kaj aliajn kostojn. Ni parolis kun UEA por ke ili subtenu ĝis la lanĉo de AKSO, do de la retejo. Sed estas multaj aldonaj funkcioj, ekzemple kongressistemo, aŭtomatigoj, cirkuleroj, uea-kontoj, kiuj ne estos en tiu momento. Kompare al la ĝisnuna laboro estus malpli da laboro krei ilin, sed momente ilia realigo ne certas.
#000005
Kvankam ne ĉio planita povas esti realigita nun, la nova sistemo tamen utilos por faciligi la administradon de UEA. Ekzemple pagoj nun funkcios aŭtomate, kaj ne plu necesos mana traktado de kreditkartaj pagoj aŭ bankaj ĝiroj. Krome la membroj povos mem administri siajn personajn datumojn, diras Rogier Huurman.
#000007
La nova retejo, administra sistemo kaj membrodatumbazo, kiuj nun estas testataj, servos kiel bazo por tute novaj retejoj de UEA kaj TEJO, sed parton el la funkcioj povos laŭ interkonsento diversmaniere uzi ankaŭ landaj aŭ fakaj organizaĵoj.
#000010
– Enhavo en Akso, do de UEA, estos facile montrebla en ekstera retpaĝo. Se iu faka sekcio volus krei propran retpaĝon, tiu povus el Akso preni nur la datumojn pri siaj membroj, agordinte taŭgajn permesojn. Aŭ eble ni starigos propran retejon por IJK, por ke ties teamo povu rekte redakti ĉiujn paĝojn sen povi redakti aliajn paĝojn, diras Rogier Huurman.
#000011
Pri la testado daŭre okupiĝos nur limigita grupo de laborantoj de TEJO kaj UEA, sed la funkciado de la sistemo estos prezentata al la ekstera publiko dum la ĉi-jaraj UK kaj IJK. La plena enhavo de la nuna retejo de UEA estos transmetita en la novan sistemon nur tuj antaŭ la publika lanĉo, kiu laŭ la nuna plano okazos en septembro.
#000013
La renovigo de la retejo estis deklarita prioritata tasko de UEA dum la Universala Kongreso en Rejkjaviko en 2013. Tiam la nova estraro petis kaj ricevis de la komitato la rajton uzi 100 000 eŭrojn por tiu celo. Laŭ Aleks Kadar, la ĝenerala sekretario de UEA, la suma kosto de la reteja renovigo ne superos tiun sumon. Tiam tamen evidente ne estas kalkulata la administra subvencio de EU al TEJO, kiu parte financis la laboron.
#000014
EU kunfinancas la novan retejon de UEA (2022-01-07)
Komitato akceptis elspezon de 100.000 eŭroj por retejo (2013-07-30)
La retejo de UEA renoviĝas malrapide kaj sen plano (2012-07-15)
#000015
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000016
Por realigi la ununuran ensaluton oni en praktiko bezonas komunan retservon pri resursoj, alivorte katalogon de uzantoj kun informo, kiujn servojn de UEA ĉiu rajtas uzi (en klarteksto UEA bezonas LDAP-servon). Tiu manko de tia retservo ekzemple kaŭzas, ke uzantoj devas konigi sian novan retpoŝtadreson aparte al ĉiuj UEA-instancoj.
#000018
Mi kore dankas vian intereson pri AKSO. Kiel mi daŭre ripetas, nek UEA nek TEJO nek Esperanto mem havas estontecon kun retejoj kiuj ŝajnas el la XX-a jarcento, do mi ĝojas, ke esperantistoj sekvas la aferon. Mi ne scias kion okazos kun kaj nek pri la ununura ensaluto. Mi promesas al vi, ke venontsemajne mi demandos pri tio en la komitata listo de TEJO.
#000020
Intertempe mi emfaze sugestas al vi, esperantisto kun konoj pri informadikaj aferoj ege sur la meznombro de la movado, viziti la retejon de AKSO, kie vi trovos la mejloŝtonaron de la projekto kaj la GitHub paĝo de ĝi, kie vi trovos la kodaron mem. Se vi havas ian ajn demandon aŭ proponon pri plibonigo bonvolu ne heziti kontakti min al patricio.iglesias *”””ĉe”””*” yahoo com ar aŭ per Facebook, Mia Vivo a LinkedIn.
#000021
Ĉu oni malŝaltis la nunan retejon kaj mastrumsistemojn de UEA atendante la novan? Ne. Do oni povas senĝene atendi ĝian pretecon.
#000025
Atendi promesitan novan retpaĝon dum naŭ jaroj ne ĝenas la uzon de la nuna retpaĝo, sed ĝi damaĝas la kredindecon de UEA kaj de la estraro, kaj tio ankaŭ gravas.
#000026
Kaj pruvo de tio ŝajnas esti la "Konsilio de UEA" ( kiun oni kreis en 2013 kaj kiu tre verŝajne jam delonge ne plu aktivas (certe ne en la tiea konsisto, ekz. pluraj konsilianoj poste iĝis estraranoj, oficistoj aŭ (ĵuse) eksteraj servoprovizantoj) sed pri kiu daŭre aperas kvazaŭ "aktualaj" informoj en la retejo. Hazarda vizitanto de la paĝo logike pensos, ke temas pri plene funkcianta organo. Kaj miros i.a., kiel la prizorganto de UK kaj libroservo povas samtempe esti en konsila organo kaj tiel influi la politikon de sia labordonanto.
#000029
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000035
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000036